Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Egészítse ki a 15/1998. (IV. 30.) NM rendeletet a panaszhoz
Paragraph Index: 298

Egészítse ki a 15/1998. (IV. 30.) NM rendeletet a panaszhoz és kérelemhez való jog biztosítása érdekében azzal is, hogy az otthonok legyenek kötelesek tájékoztatni a gondozottakat mindazon intézmények (OBH, gyámhivatal, minisztériumi főosztályok, gyermekek lelki segélyszolgálatai) elérhetőségéről, amelyhez közvetlen panasszal fordulhatnak jogainak megsértése esetén. A gyámhivatalok szakmai felügyeletével és irányításával kapcsolatos feladatkörében követelje meg, hogy a gyámhivatalok az ideiglenesen beutalt gyermekek egyéni elhelyezési tervéhez megszabott gondozási javaslat elkészítésére minden esetben írják elő a jogszabályban meghatározott — legfeljebb 30 napos — határidőt, és eljárásuk során tartsák be az államigazgatási eljárásról szóló 1957. évi IV. törvényben meghatározott határidőket. A gyámhivatal szakmai felügyeletével és irányításával kapcsolatos feladatkörében fordítson fokozott figyelmet a gyámhivatalok működési engedélyeztetési eljárására abból a szempontból, hogy minden otthonban biztosítottak legyenek a jogszabályban előírt személyi és tárgyi feltételek. Felkérte a szociális és családügyi minisztert, hogy az Országos Család- és Gyermekvédelmi Intézet útján módszertani levélben tegye közzé az otthont nyújtó gyermekvédelmi intézmények működése részletes szabályait és követelményeit, és ennek gyakorlati érvényesülését fokozottan ellenőrizze. Kezdeményezte, hogy a módszertani levél térjen ki: — a fogyatékos, beilleszkedési, magatartási vagy tanulási zavarokkal küzdő, de nem speciális jellegű otthonokban élő 1999/79/II. szám gyerekek igényeinek megfelelő ellátás tárgyi és személyi feltételeire; — a gyermekvédelmi intézményekben a gondozottak személyes élettere kialakításának módszereire; — a gyermekek megfelelő testi, szellemi és erkölcsi fejlődését elősegítő szabadidős tevékenységek formáira; — a gyermekek között előforduló fizikai és lelki bántalmazások megelőzésének módszereire. Az országgyűlési biztos általános helyettese felkérte továbbá a szociális és családügyi minisztert, hogy a pénzügyminiszterrel közösen vizsgálják meg, hogy az otthont nyújtó gyermekvédelmi intézmények működéséhez kellő fedezetet nyújt-e az állami normatíva (különös tekintettel olyan többlet kötelezettségekre, mint például a zsebpénz), és a vizsgálat eredménye szerint gondoskodjanak a szükséges többletforrások biztosításáról. Az egyes intézményeket felügyelő gyámhivatalokat érintő ajánlásokra érkezett válaszok a jelentésben tett megállapítások többségével egyetértettek. Ennek megfelelően megkezdődtek a feltárt visszásságok kiküszöbölésére tett intézkedések, melyeket az országgyűlési biztos általános helyettese folyamatosan figyelemmel kísér és ellenőriz. A szociális és családügyi miniszterhez címzett 14 ajánlás közül a miniszter csaknem mindegyiket elfogadta. A gyermekvédelmi rendszer átalakításának felgyorsítására tett kezdeményezést, valamint a speciális ellátást igénylő gyermekek gondozását biztosító otthonok vonatkozásában megállapított határidő előrehozását a miniszter nem látja megoldhatónak. Pszichológus és gyógypedagógus kötelező alkalmazásának előírására a gyermekotthonokban és lakásotthonokban a korábban megállapított határidő előtt, a miniszter szintén nem lát lehetőséget. Az országgyűlési biztos általános helyettese az érintett ajánlásokat az Országgyűlés elé terjeszti, annak reményében, hogy a megvalósításukhoz szükséges eszközöket sikerül előteremteni. OBH 1869/1998. Az Alkotmány 16. §-ában, illetve 67. § (1) bekezdésében deklarált, az ifjúság létbiztonságához, illetve a társadalom részéről biztosított, a megfelelő testi, szellemi és erkölcsi védelemhez való alapjog sérelmét idézheti elő és visszásságot eredményez, ha a gyermekvédelmi szolgálat nem fordít kellő figyelmet a veszélyeztetett gyermekek családi körülményeire, nem segíti az ügyintézésben testi fogyatékossága miatt akadályozott szülőt. A panaszos — aki négy gyermekét egyedül nevelő csökkentlátó leánya érdekében fordult az állampolgári jogok országgyűlési biztosához — sérelmezte, hogy leánya és unokái nem kapnak segítséget és anyagi támogatást a polgármesteri hivataltól. Az állampolgári jogok országgyűlési biztosának általános helyettese vizsgálata során megállapította, hogy a négy gyermek édesanyja csökkentlátó, nem együttműködő, érdekeik érvényesítéséhez családgondozói támogatásra van szükség. Miskolc Megyei Jogú Város Polgármesteri Hivatal Egészségügyi és Szociális Osztálya értesült a gyermekek veszélyeztetettségéről a panaszos leveléből, a családnak elküldték a szociális támogatás megállapításához szükséges nyomtatványokat, amelyeket a gyermekeket nevelő édesanya nem küldött vissza, így a gyermekek nem kerültek be a gyermekvédelem rendszerébe. Az országgyűlési biztos általános helyettesének megkeresésére a szociális és gyámhatóság a kiskorúakat védelmébe vette, a gyermekjóléti szolgálat segítséget nyújt az édesanyának mind a gyermekek nevelésében, mind a jogainak érvényesítésében. A hatóság intézkedésével az ifjúság létbiztonságához, illetve a társadalom részéről biztosított megfelelő testi, szellemi és erkölcsi védelemhez való alkotmányos jog sérelme elhárult, ajánlás megtétele nem vált szükségessé. OBH 2891/1998. I. Az Alkotmány 57. § (5) bekezdésben biztosított jogorvoslati jogosultsággal, valamint a 2. § (1) bekezdésben deklarált jogállamiságból fakadó jogbiztonság követelményével összefüggésben visszásságot okoz az eljáró hatóságok ügyintézési határidő túllépése. II. Az Alkotmány 17. §-ában, illetve a 70/E. § (1) és (2) bekezdésben deklarált szociális biztonsággal, valamint a 67. § (1) bekezdésben rögzített gyermeki jogokkal kapcsolatban visszásságot okoz az intézmény fenntartását biztosító költségvetési támogatás elmaradása, ha ez a jogosult mulasztásán túl a hatóság terhére is róható. Az állampolgári jogok országgyűlési biztosa hivatalból indított vizsgálatot a Kék Sziget Alapítvány által fenntartott tiszasülyi Családok Átmeneti Otthona intézmény működésével kapcsolatban. A vizsgálat az Alkotmányban garantált gyermekjogok, a szociális biztonsághoz való jog, a jogorvoslathoz való jog, valamint a jogbiztonsághoz való jog megsértésének gyanúja miatt indult. Ennek kapcsán a vizsgálat kiterjedt a Jász-Nagykun-Szolnok Megyei Közigazgatási Hivatal, a Gyámhivatal és a Szociális és Családügyi Minisztérium (korábban Népjóléti Minisztérium) határozataira, valamint eljárására. Az állampolgári jogok országgyűlési biztosa még 1997-ben szerzett tudomást a tiszasülyi otthon tervezett működéséről. Később 1998 tavaszán sajtóközlemények jelentek meg az otthonban történtekről. A működési engedély kiadása iránti kérelmeket első és másodfokon elutasították. A fenntartó alapítvány az elutasítást követően közel egy év múlva nyújtott be ismételt kérelmet a működési engedély érdekében. I. Az országgyűlési biztos vizsgálata megállapította, hogy az engedélyezési eljárás során a Közigazgatási Hivatal, a Gyámhivatal és a másodfokú hatóságként eljáró Népjóléti Minisztérium túllépte az ügyintézési határidőt, még abban az esetben is, amikor a hatóság élt az ügyintézési határidő meghosszabbításának lehetőségével. A határidő túllépése a jogbiztonsággal, illetve a jogorvoslathoz való joggal összefüggésben alkotmányos visszásságot okozott. A Közigazgatási Hivatal, későbbiekben pedig a Gyámhatóság mindvégig következetesen ragaszkodott álláspontjához: a hivatkozott rendeletek értelmében az Alapítvány nem jogosult arra, hogy számára az állami támogatásból előleget folyósítsanak, mivel az intézmény korábban nem rendelkezett működési engedéllyel. Ezzel szemben a Népjóléti Minisztérium az intézmény negyed- 1999/79/II. szám évi normatív állami hozzájárulás összegét 1998 januárjában történt intézkedésével átutalta a Közigazgatási Hivatalnak azzal, hogy a támogatásra a megállapodás alapján jogosult. Mindez olyan jogszabályi környezetben történt, amikor a normatíva folyósításának feltételei rendezettek voltak, s e szabályozási feltételeknek az intézmény nem felelt meg. A Közigazgatási Hivatalra hárult az a felelősség, hogy a szakmai feltételnek nem megfelelő és engedély nélkül működő intézmény részére állami hozzájárulás címén támogatást fizessen ki. A minisztérium nem vállalta magára döntése következményeit, tehát azt, hogy a jogilag nem létező intézmény részére közvetlenül utalja át a normatíva összegét az általa megjelölt előleg vagy más jogcímen. A Közigazgatási Hivatal — álláspontját mindvégig fenntartva — csak az engedélyezési eljárás befejezése és a normatív állami hozzájárulás folyósítására vonatkozó szerződés megkötése után intézkedett a már rendelkezésre álló támogatás átutalásáról. II. Az engedély nélküli működtetés mindvégig az engedélyező hatóság tudomásával történt, s bár a szakmai egyeztetések azt szorgalmazták, hogy ez az állapot mielőbb megszűnjön, mégsem történt olyan határozott lépés, amely — a jogszabályok megfelelő alkalmazásával — akár a bezáratást, akár a tevékenységtől való eltiltást eredményezte volna. Ebben tehát mulasztás terheli a Közigazgatási Hivatalt, későbbiekben pedig a Gyámhivatalt. Ezek a késlekedések is hozzájárultak ahhoz, hogy az intézmény gyakorlatilag ellehetetlenült, tetemes adósságok halmozódtak fel. Ilyen körülmények között a támogatás hiánya az Alkotmányban garantált szociális biztonsághoz való joggal összefüggésben visszásságot okozott, sérelmet szenvedtek a gyermekek jogai. Az állampolgári jogok országgyűlési biztosa ajánlásában felkérte a szociális és családügyi minisztert, hogy költségvetési törvényben szabályozott szociális és gyermekjóléti, gyermekvédelmi intézmények normatív állami támogatását rendező külön kormányrendeletben meghatározott körön kívül nyújtandó minisztériumi támogatások feltételeit, azok szakmai követelményeit, a rendelkezésére álló kereten belül belátása szerint szabályozza. Felkérte a szociális és családügyi minisztert, hogy a vizsgált ügyben feltárt visszásságok jövőbeni elkerülése érdekében intézkedjen arról, hogy a szociális és gyermekjóléti, gyermekvédelmi intézmények normatív állami támogatását rendező külön kormányrendeletben meghatározottak szerint folyósítsák az intézményeket megillető hozzájárulást. Az ajánlásra adott válaszában a miniszter kifejtette, hogy a vizsgálat megállapításai korrektek, azok legnagyobb részével egyetért. Az ajánlásban foglaltakat megvizsgálva úgy látja, hogy a nem állami fenntartású intézmények finanszírozása a folyamatosan megjelent jogi szabályozás következtében megfelelő helyre került, és megítélése szerint jól működik. A végrehajtásra vonatkozóan pedig a Kék Sziget esetétől eltekintve egyetlen ügyben sem volt szükség külön — minisztérium egyedi beavatkozást igénylő — intézkedésre. A meglévőtől eltérő, sajátos szabályozás mindezek miatt nem szerepel terveik között. OBH 3276/1998. Az Alkotmány 2. § (1) bekezdésében deklarált jogállamiság elvét, a 67. § (1) bekezdésében szabályozott, a gyermekek védelemhez és gondoskodáshoz való jogát, a 70/B. § (3) bekezdésében előírt, a végzett munka mennyiségéhez és minőségéhez igazodó jövedelmet garantáló jogot sért és okoz ezzel visszásságot az a munkáltatói intézkedés, amely miatt több hónapon át nem folyósítja a munkavállalók illetményét és családi pótlékát. Teljes szöveg: 70/B. § OBH 3331/1998. I. Az Alkotmányban 67. § (1) bekezdésében deklarált gyermeki jogok, valamint a lehető legmagasabb szintű testi és lelki egészséghez való jog [70/D. § (1) bek.] sérelmét idézi elő a GYIVI igazgatója azzal, ha a gyámsága alatt álló gyermek jogait óvó intézkedés megtételét elmulasztja. II. Az Alkotmány 70/D. § (1) bekezdésében deklarált a lehető legmagasabb szintű testi és lelki egészséghez való alapjog sérelmét idézi elő az egészségügyi szolgáltató azzal, ha a műtéti beavatkozást indokolatlanul megtagadja. A Budapest Fővárosi Gyermek- és Ifjúságvédő Intézet igazgatóhelyettese azzal a kérelemmel fordult az Országgyűlési Biztosok Hivatalához, hogy az országgyűlési biztos általános helyettese vizsgálja meg az Országos Kardiológiai Intézet Gyermek Osztálya által megtagadott — a Budapest Főváros Önkormányzatának Gyermek- és Ifjúságvédő Intézetében

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes